Zvukový inžinier Roger Nichols pri nahrávacej konzole.
**Zvukový inžinier** je osoba, ktorá vykonáva nahrávanie, úpravu alebo sprostredkovanie zvuku (napríklad hudby). Zvukový inžinier sa v nahrávacom štúdiu stará o nahrávanie hudby, a mnoho z nich kreatívne používa technológie na produkciu zvuku pre filmy, rozhlas, televíziu, hudbu, elektronické výrobky a počítačové hry. Alternatívne môže termín **zvukový inžinier** označovať vedca alebo inžiniera, ktorý vyvíja nové zvukové technológie v odvetví akustického inžinierstva.

Disciplíny
----------

### Spracovanie zvukového signálu

*Bližšie informácie v hlavnom článku: Spracovanie zvukového signálu*
Zvukoví inžinieri vyvíjajú algoritmus, ktorý dovoľuje elektronickú úpravu zvukových signálov.

### Architektonická akustika

*Bližšie informácie v hlavnom článku: Architektonická akustika*
Architektonická akustika je veda a inžinierstvo, ktorej cieľom je dosiahnutie dobrého zvuku vo vnútri miestnosti. Takisto môže byť jej cieľom zachovanie čo najlepšieho zvuku rozprávania na štadiónoch alebo vylepšenie kvality zvuku v divadlách.

### Elektroakustika

Elektroakustika sa zameriava na dizajn slúchadiel, mikrofónov, reproduktorov, systémov na reprodukciu zvuku a nahrávacích technológií. Medzi príklady elektroakustického dizajnu patria prenosné elektronickú zariadenia (mobilné telefóny, prenosné multimediálne prehrávače alebo tablety), zvukové systémy v architektonickej akustike, priestorový zvuk v kinách a car audio.

### Hudobná akustika

*Bližšie informácie v hlavnom článku: Hudobná akustika*
Hudobná akustika sa zameriava na prieskum a popísanie vedy o hudbe. Vo zvukovom inžinierstve zahŕňa dizajn elektronických hudobných nástrojov ako sú syntetizátory; ľudský hlas (fyzika a neurofyziológia spevu); počítačovú analýzu zvuku; muzikoterapiu, a vnímanie a poznávanie hudby.

### Psychoakustika

*Bližšie informácie v hlavnom článku: Psychoakustika*
Psychoakustika je vedný odbor, ktorý skúma ako ľudia reagujú na to, čo počujú. Uprostred zvukového inžinierstva sú poslucháči, ktorí na konci rozhodujú, či je dizajn zvuku úspešný.

### Reč

*Bližšie informácie v hlavnom článku: Reč*
Produkcia, počítačové spracovanie a vnímanie reči je dôležitou súčasťou zvukového inžinierstva. Reč je zrozumiteľne a účinne prenášaná a zároveň pri vysokej kvalite.

Referencie
----------

1. ↑  WISEGEEK. *What Is Audio Engineering?* [online].. Dostupné online.
2. ↑  TEMPLETON, Duncan. *Acoustics in the Built Environment: Advice for the Design Team*. [s.l.] : Architectural Press, 1993. ISBN 978-0-7506-0538-0.
3. ↑  ACOUSTICAL SOCIETY OF AMERICA. *Acoustics and You* [online].. Dostupné online.
4. ↑  TECHNICAL COMMITTEE ON MUSICAL ACOUSTICS (TCMU) OF THE ACOUSTICAL SOCIETY OF AMERICA (ASA). *ASA TCMU Home Page* [online]. [Cit. 2014-03-03]. Dostupné online. Archivované 2001-06-13 z originálu.
5. ↑  POHLMANN, Ken. *Principles of Digital Audio, Sixth Edition*. [s.l.] : McGraw Hill Professional, 2010. ISBN 978-0-07-166347-2. S. 336.
6. ↑  SPEECH COMMUNICATION TECHNICAL COMMITTEE. *Speech Communication* [online]. Acoustical Society of America, [cit. 2014-03-03]. Dostupné online. Archivované 2013-06-04 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Zvukový inžinier**

Zdroj
-----

*Tento článok je čiastočný alebo úplný preklad článku Audio engineer na anglickej Wikipédii.*